Държавен вестник, бр. 53, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  53
3. да не е привлечено като обвиняем или 
да не е подсъдимо за умишлено престъпление 
от общ характер;
4. да отговаря на специфичните изисквания 
за възраст, образование, физическа годност 
и психологична пригодност, определени с 
наредба на министъра на вътрешните работи; 
5. да отговаря на медицинските изисквания 
за работа в МВР, определени с наредба на 
министъра на вътрешните работи. 
(2) Други изисквания за постъпване на 
държавна служба могат да се определят в 
длъжностната характеристика за съответната 
длъжност. 
(3) За работа по трудово правоотношение се 
приемат лица, които са български граждани и 
отговарят на изискванията на ал. 1, т. 2, 3 и 5.
Раздел ІІІ
Назначаване на държавна служба
Чл. 156. (1) Назначаването на държавна 
служба в МВР се предхожда от конкурс, който 
се провежда при условия и по ред, определени 
с наредба на министъра на вътрешните работи.
(2) Конкурс за назначаване на държавна 
служба в МВР не се провежда за дипломи-
раните курсанти от АМВР.
(3) Конкурс за назначаване на държавна 
служба в МВР не се провежда за дипломи-
раните курсанти от висши военни училища, 
обучавани за нуждите на МВР, ако отговарят 
на изискванията за постъпване на държавна 
служба в МВР.
(4) Конкурс за назначаване на държавна 
служба в МВР не се провежда за лица, ко-
ито са държавни служители в службите за 
сигурност или за обществен ред, в Главна 
дирекция „Изпълнение на наказанията“ и в 
Главна дирекция „Охрана“ към министъра на 
правосъдието, ако отговарят на изискванията 
за постъпване на държавна служба в МВР.
(5) Конкурсът за постъпване на държавна 
служба се обявява със заповед на министъра 
на вътрешните работи или на оправомощено 
от него длъжностно лице. 
(6) Обявлението за конкурса се публикува 
в един централен или местен ежедневник и 
на страницата на МВР в интернет.
(7) Срокът за провеждане на конкурса не 
може да бъде по-дълъг от три месеца.
Чл. 157. (1) До участие в конкурса се до-
пускат лица, които са представили необходи-
мите документи и отговарят на условията за 
съответния конкурс. 
(2) Списъците на допуснатите и недопусна-
тите кандидати се обявяват по общодостъпен 
начин в 14-дневен срок от крайната дата за 
подаване на документите. 
(3) Недопускането до участие в конкурса 
може да се обжалва пред министъра на въ-
трешните работи в 7-дневен срок от датата 
на обявяване на списъка. Жалбата не спира 
конкурсната процедура. 
(4) Министърът на вътрешните работи се 
произнася в 14-дневен срок с решение. Реше-
нието по жалбата е окончателно и не подлежи 
на съдебен контрол.
(5) Крайното класиране може да бъде об-
жалвано пред министъра на вътрешните рабо-
ти в тридневен срок от датата на обявяването 
му. Решението по жалбата е окончателно и 
не подлежи на съдебен контрол.
(6) В срок до три месеца след приключ-
ване на конкурсната процедура органът по 
назначаването издава акт за назначаване на 
класираните кандидати.
(7) Новопостъпилите държавни служители, 
които подлежат на задължителна първоначал-
на професионална подготовка, се назначават 
като стажанти за периода на обучението. 
(8) Държавните служители – стажанти, 
успешно завършили курса за първоначално 
професионално обучение, се назначават на 
длъжност в структурите на МВР.
Чл. 158. Министърът на вътрешните ра-
боти:
1. назначава държавните служители на вис- 
ши ръководни, старши ръководни, ръководни, 
старши експертни, експертни и изпълнителски 
длъжности; 
2. назначава за стажанти спечелилите кон-
курс за изпълнителски длъжности;
3. преназначава държавните служители 
на висши ръководни, старши ръководни и 
ръководни длъжности.
Чл. 159. (1) Ръководителите на структурите 
по чл. 37: 
1. назначават държавните служители на 
младши изпълнителските длъжности;
2. назначават за стажанти спечелилите 
конкурс за младши изпълнителски длъжности;
3. преназначават държавните служители на 
старши експертни, експертни, изпълнителски 
и младши изпълнителски длъжности.
(2) Органите по ал. 1 сключват трудови 
договори с лицата, работещи по трудово 
правоотношение, при условията и по реда на 
Кодекса на труда.
Чл. 160. (1) При постъпване на служба в 
МВР държавните служители подписват декла-
рация за политически неутралитет, деклара-
ция за обстоятелствата по чл. 153, ал. 1 и 3 
и декларация за имуществото и доходите си. 
(2) Отказът да се подпишат декларациите 
по ал. 1 е пречка за постъпване на държавна 
служба.
(3) Държавните служители подават еже-
годно до 31 март декларация за имуществото 
и доходите си.